
	Comisia pentru Buget,

Finanţe şi Bănci
Bucureşti,             19.02.2019     

Nr. 4c-2/917
	
	Comisia pentru Mediu şi Echilibru Ecologic
Bucureşti,          19.02.2019     

Nr. 4c-8/753
PLx.691/2018


BIROUL  PERMANENT

AL

CAMEREI  DEPUTAŢILOR

Vă înaintăm,  alăturat, raportul comun suplimentar asupra propunerii legislative pentru completarea Ordonanţei de urgenţă a Guvernului 34/2015 privind reglementarea unor măsuri pentru stimularea absorbţiei fondurilor externe nerambursabile, trimisă cu adresa nr. Plx.691/2018, Camera Deputaţilor fiind Cameră decizională. 
În raport cu obiectul şi conţinutul său, propunerea legislativă face parte din categoria legilor ordinare.

	VICEPREŞEDINTE,

Iuliu NOSA
	VICEPREŞEDINTE,
Eduard Lucian SIMION

RAPORT COMUN SUPLIMENTAR
asupra propunerii legislative pentru completarea Ordonanţei de urgenţă a Guvernului 34/2015 privind reglementarea unor măsuri pentru stimularea absorbţiei fondurilor externe nerambursabile
În conformitate cu prevederile art. 70 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanțe și bănci şi Comisia pentru mediu şi echilibru ecologic au fost sesizate, spre dezbatere în fond, cu propunerea legislativă pentru completarea Ordonanţei de urgenţă a Guvernului 34/2015 privind reglementarea unor măsuri pentru stimularea absorbției fondurilor externe nerambursabile.
Conform prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.
Senatul, în calitate de primă Cameră sesizată, a respins propunerea legislativă  în ședința din 7 noiembrie 2017.

La dezbaterea proiectului de lege s-a avut în vedere avizul favorabil al Comisiei pentru politică economică, reformă şi privatizare, avizul favorabil al Consiliului Legislativ, avizul favorabil  al Consiliului Economic și Social precum şi punctul de vedere favorabil al Guvernului.
Proiectul de lege supus dezbaterii are ca obiect de reglementare modalitatea de restituire de către unitățile Trezoreriei Statului a sumelor virate eronat în contul de venituri bugetare reprezentând sume primite de la Uniunea Europeană pentru programele operaționale finanțate în cadrul obiectivului convergență, la cererea scrisă a ordonatorului principal de credite cu rol de Autoritate de Management care a efectuat virarea eronată.
În conformitate cu prevederile art. 61 şi 63 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanţe şi bănci  şi Comisia pentru mediu şi echilibru ecologic şi-au desfăşurat lucrările în şedinţe separate.

Membrii Comisiei pentru mediu şi echilibru ecologic şi cei ai Comisiei pentru buget, finanţe şi bănci au reexaminat propunerea legislativă în ședințe separate în ziua de 19 februarie 2019.  

La lucrările Comisiei pentru mediu şi echilibru ecologic şi-au înregistrat prezenţa un număr de 10 deputaţi membri ai Comisiei, iar la lucrările Comisiei pentru buget, finanţe şi bănci şi-au înregistrat prezenţa 25 deputaţi din totalul de 25 de membri.

La dezbaterile celor două Comisii au participat, în calitate de invitaţi, reprezentanţi ai Ministerul Fondurilor Europene.
În urma reexaminării propunerii legislative şi a opiniilor exprimate, deputații celor două Comisii, au hotărât cu unanimitate de voturi, să supună plenului Camerei Deputaţilor raportul de adoptare a propunerii legislative pentru completarea Ordonanţei de urgenţă a Guvernului 34/2015 privind reglementarea unor măsuri pentru stimularea absorbţiei fondurilor externe nerambursabile cu amendamentele admise prezentate în Anexă.
În raport cu obiectul şi conţinutul său, propunerea legislativă face parte din categoria legilor ordinare.

	VICEPREŞEDINTE,

Iuliu NOSA


	VICEPREŞEDINTE,
Eduard Lucian SIMION

	SECRETAR,

Marilen – Gabriel PIRTEA
	SECRETAR,
Petru FARAGO


	Şef serviciu

Giorgiana Ene

Consilier parlamentar

Vasilica Popa
	Consilier parlamentar

Alina Alexandriuc


Anexa 

AMENDAMENTE ADMISE 

În urma dezbaterii, Comisiile propun adoptarea propunerii legislative cu următoarele amendamente:

	Nr. crt.
	Text propunere legislativă pentru completarea Ordonanţei de urgenţă a Guvernului 34/2015 privind reglementarea unor măsuri pentru stimularea absorbţiei fondurilor externe nerambursabile
	Text propus de Comisie

(autorul amendamentului)
	Motivarea 

amendamentelor propuse

	1. 
	LEGE

pentru completarea Ordonanței de urgenta a Guvernului 34/2015 privind reglementarea unor masuri pentru stimularea absorbției fondurilor externe nerambursabile
	Titlul legii:

LEGE

pentru completarea Ordonanței de urgență a Guvernului nr. 34/2015 privind reglementarea unor măsuri pentru stimularea absorbției fondurilor externe nerambursabile
	Tehnică legislativă

	2. 
	Articol unic. - Ordonanța de urgenta a Guvernului 34/2015 privind reglementarea unor masuri pentru stimularea absorbției fondurilor externe nerambursabile, se completează după cum urmează:
	Articol unic. - Ordonanța de urgență a Guvernului nr. 34/2015 privind reglementarea unor măsuri pentru stimularea absorbției fondurilor externe nerambursabile, publicată în Monitorul Oficial al României, Partea I, nr. 475 din 30 iunie 2015, aprobată cu completări de Legea nr. 104/2016, cu modificările și completările ulterioare, se completează după cum urmează:
	Tehnică legislativă

	3. 
	La articolul I2, din Ordonanța de urgenta a Guvernului 34/2015, din 30 ianuarie 2015, publicata în Monitorul Oficial al României, partea I, nr. 475, din 30 iunie 2015, aprobata cu modificări și completări prin Legea 104/2016, după alineatul (6) se introduce un nou alineat, alineatul (7), cu următorul cuprins:
	1. După alineatul (6) al articolului I2, se introduce un nou alineat, alin. (7), cu următorul cuprins: 
	Tehnică legislativă

	
	„(7) Sumele virate eronat în contul de venituri bugetare 20.A.46.03.00 „Alte sume primite din fonduri de la Uniunea Europeana pentru programele operațional finanțate în cadrul obiectivului convergent” codificat cu codul de identificare fiscala al ordonatorului principal de credite cu rol de autoritate de management, se restituie de către unitățile teritoriale ale Trezoreriei Statului in contul de disponibil 54.01.06.07 „Disponibil din fonduri externe nerambursabile, refinanțare și fondul de indisponibilități temporare de la bugetul de stat, pentru finanțarea proiectelor în cadrul Programului Operațional Sectorial „Mediu” la cererea scrisa a ordonatorului principal de credite cu rol de Autoritate de Management care a efectuat virarea eronata, întocmită potrivit modelului din Anexa, care face parte integranta din prezenta Ordonanță de urgenta.”
	 „(7) Sumele virate eronat în contul de venituri bugetare 20.A.46.03.00 „Alte sume primite din fonduri de la Uniunea Europeană pentru programele operaționale finanțate în cadrul obiectivului convergență” codificat cu codul de identificare fiscală al ordonatorului principal de credite cu rol de autoritate de management, se restituie de către unitățile teritoriale ale Trezoreriei Statului din contul de venituri ale bugetului de stat în care au fost încasate în contul de disponibil 54.01.06.07 „Disponibil din fonduri externe nerambursabile, prefinanţare şi fondul de indisponibilităţi temporare de la bugetul de stat, pentru finanţarea proiectelor în cadrul Programului operaţional sectorial «Mediu»” la cererea scrisă a ordonatorului principal de credite cu rol de Autoritate de Management care a efectuat virarea eronată, întocmită potrivit modelului din Anexa, care face parte integrantă din prezenta Ordonanță de urgență. Răspunderea privind sumele ce se restituie din conturile de venituri ale bugetului de stat în care s-a efectuat plata eronată revine exclusiv ordonatorului principal de credite cu rol de autoritate de management care solicită restituirea.”

Autori:

Comisia pentru mediu și echilibru ecologic
Comisia pentru buget, finanțe și bănci
	

	4
	ANEXA

CERERE DE RESTITUIRE
a sumelor virate eronat in conturile de venituri ale bugetului de stat de către ordonatorii principali de

credite cu rol de autoritate de management

Către

.........................*1)

Prin prezenta cerere, ......*2), cu sediul in localitatea ..., str. ...
 nr. ...

județul/sectorul ..., având CIF ..., în temeiul prevederilor ....
*3), solicitam restituirea sumei de .....
*4), virata eronat în contul de venituri ale bugetului de stat nr. ..., codificat cu CIF ..., cod IBAN ..., reprezentând..., achitata cu OPT nr. ... din data de.... .

Restituirea va fi efectuata în contul nr. ...*5), CIF ..., cod IBAN ..., deschis la Trezoreria .... .

Numele si prenumele ordonatorului principal de credite,

Semnătura

L.S.

*1) Denumirea unității teritoriale a Trezoreriei Statului la care este deschis contul de venituri ale bugetului de stat in care a fost virata eronat suma.
*2) Denumirea solicitantului (ordonatorul principal de credite cu rol de autoritate de management).
*3) Actul normativ in temeiul căruia se solicita restituirea sumei.
*4) Cuantumul sumei pentru care se solicita restituirea, in cifre si in litere.

*5) Contul din care a fost dispusa plata eronat de către instituția publica.
	2. După articolul VII se introduce anexa cu următorul cuprins:

”ANEXA

CERERE DE RESTITUIRE

a sumelor virate eronat in conturile de venituri ale bugetului de stat de către ordonatorii principali de

credite cu rol de autoritate de management

Către

.........................*1)

Prin prezenta cerere, ......*2), cu sediul in localitatea ..., str. ...
 nr. ...

județul/sectorul ..., având CIF ..., în temeiul prevederilor ....
*3), solicitam restituirea sumei de .....
*4), virata eronat în contul de venituri ale bugetului de stat nr. ..., codificat cu CIF ..., cod IBAN ..., reprezentând..., achitata cu OPT nr. ... din data de.... .

Restituirea va fi efectuata în contul nr. ...*5), CIF ..., cod IBAN ..., deschis la Trezoreria .... .

Numele si prenumele ordonatorului principal de credite,

Semnătura

L.S.

*1) Denumirea unității teritoriale a Trezoreriei Statului la care este deschis contul de venituri ale bugetului de stat in care a fost virata eronat suma.

*2) Denumirea solicitantului (ordonatorul principal de credite cu rol de autoritate de management).

*3) Actul normativ in temeiul căruia se solicita restituirea sumei.

*4) Cuantumul sumei pentru care se solicita restituirea, in cifre si in litere.

*5) Contul din care a fost dispusa plata eronat de către instituția publica.”
	Tehnică legislativă 

